Tha rannsachadh air suidheachadh ionmhais Rangers air a shealltainn gun deach £250,000 a phaigheadh a-steach gu cunntas sgioba amadair ann an Sasainn. Chaidh an t-airgead a phàigheadh a-steach do chunntas Banstead Athletic a tha air an ruith le Aidan Earley, fear de charaidean Craig Whyte. Tha dùil gun innis an luchd-rianachd Duff & Phelps barrachd mu dheidhinn suidheachadh ionmhais Rangers nas anmoiche an-diugh. Tha e air nochdadh cuideachd gu bheil iomradh san aithisg aig an rèitire Iain Brines mu sheinn neo-cheadaichte bho luchd-taic Rangers sa gheama eadar iad fhèin is Cille Mhearnaig Disathairne.